Villa Moya 48 | LekkeSlaap
Vanaf R600 R510 per nag(plek vir 2)
Villa Moya 48 is 'n lieflike woonstel in Shelly Beach, 'n vriendelike, rustige dorpie wat met luisterryke natuurskoon spog. Shelley Beach is 'n stukkie subtropiese paradys aan die Hibiskuskus aan KwaZulu-Natal se kus, met welige plantegroei en ongerepte natuurtonele. Die ongerepte strande is al wat tussen jou en die tropiese visse en koraalriwwe staan.
Villa Moya 48 het 1 slaapkamer met 'n dubbelbed en 'n badkamer met 'n stort, wasbak en toilet. Die kombuis is ten volle toegerus en beskik oor 'n wasmasjien, en verder is daar 'n sitarea en 'n balkon met see-uitsigte.
Gaste het toegang tot 'n gemeenskaplike swembad met n oop braai-area en veilige onderdakparkeerplek.
Daar is ook 'n menigte getypoele en strandmere. Die see hier is ideaal vir al die watersporte, veral snorkel- en skubaduik. Shelly Beach is verder bekend vir sy uitstekende rots- en see-hengelplekke en het die grootste veerbootbasis tussen Durban en Oos-Londen. Hierdie rustige, skilderagtige dorpie het uitmuntende geriewe soos die Shelly Centre Winkelsentrum, filmteaters en restaurante.